En Ford Transit endte med næsen nedad, da den skulle over et bump.

Varevognen kom kørende ind til byen sydfra, og føreren, en 22-årig mand fra Aars, ville bremse op, da han kom til det første vejbump. Der var dog gået hen og blevet lidt glat på vejen. Og i stedet for at bremse med fire hjul på vejen, vendte bilen sig med fronten nedad, og bagenden oppe i luften, så den stod på højkant, oplyser politiet i Løgstør. Herefter væltede den ned over en modkørende lastbil, der fik smadret fronten af bilen. Heldigvis kom ingen personer til skade ved uheldet.